Nasiru Idris
Mohammed Nasir Idris (an haife shi 6 ga Agusta1965)  ne, ƙwararren ilimi, ɗan siyasa wanda yake rike da mukamin gwamnan jihar Kebbi a halin yanzu. A baya ya taba zama shugaban kungiyar malamai ta Najeriya kuma mataimakin shugaban kungiyar kwadago ta Najeriya. A ranar 17 ga Afrilu, 2023, hukumar zabe mai zaman kanta ta kasa (INEC) ta bayyana Idris a matsayin wanda ya lashe zaben gwamnan jihar Kebbi a shekarar 2023.

Rayuwar farko da ilimi 
An haifi Nasir Idris a ranar 6 ga watan Agusta karamar hukumar Birnin Kebbi a jihar Kebbi. Ya halarci Kwalejin Kimiyya da Fasaha ta Birnin Kebbi tsakanin 1994 zuwa 2003, da Jami'ar Usmanu Danfodio, Sokoto, tsakanin 2006 zuwa 2009 don yin MBA.  Idris ya yi digirin digirgir a fannin ilimi kuma ya rubuta kasidu daban-daban kan ilimi.

Sana'a 
A shekarar 2018, an zabi Idris a matsayin shugaban kungiyar malamai ta Najeriya (NUT) da kuma mataimakin shugaban kungiyar kwadago ta Najeriya NLC. Tsohon shugaban kungiyar NUT reshen jihar Kebbi, tsohon shugaban NLC, jihar Kebbi kuma tsohon ma'ajin kungiyar NUT ta kasa. A watan Mayun 2022, Mista Idris ya fito a matsayin dan takarar gwamna na jam’iyyar All Progressives Congress (APC) na jihar Kebbi a zaben fidda gwani na gwamnan APC. A ranar 17 ga Afrilu, 2023, Hukumar Zabe Mai Zaman Kanta ta Kasa (INEC) ta ayyana Idris a matsayin wanda ya lashe zaben gwamnan jihar Kebbi a shekarar 2023.

Nassoshi 

Haihuwan 1965
Rayayyun mutane
Gwamnonin Jihar Kebbi
Gwamnonin Najeriya